NORAKSTS

|  |  |
| --- | --- |
| 29.06.2017. | Nr.8/4 |

###### GROZĪJUMS JELGAVAS PILSĒTAS DOMES 2015.GADA 23.JŪLIJA LĒMUMĀ NR.10/6 “NODIBINĀJUMA “SPORTA TĀLĀKIZGLĪTĪBAS ATBALSTA FONDS” VALDES APSTIPRINĀŠANA”

( ziņo I.Škutāne)

**Atklāti balsojot: PAR – 13** (A.Rāviņš, I.Jakovels, A.Eihvalds, S.Stoļarovs, G.Kurlovičs, V.Ļevčenoks, R.Vectirāne, M.Buškevics, D.Olte, A.Garančs, I.Bandeniece, R.Šlegelmilhs, J.Strods), **PRET- 1** (L.Zīverts), **ATTURAS** – nav,

Saskaņā ar likuma „Par pašvaldībām” 15.panta pirmās daļas 6.punktu, Biedrību un nodibinājumu likuma 95.pantu, nodibinājuma “Sporta tālākizglītības atbalsta fonds” statūtu 7.2. un 7.3.punktu, Jelgavas pilsētas domes 2017.gada 15.jūnija lēmumu Nr.7/3 “Domes priekšsēdētāja vietnieka sociālo lietu, veselības aizsardzības, kultūras, izglītības un sporta jautājumu programmā ievēlēšana”, A.Rubļa 2017.gada 15.jūnija iesniegumu par atbrīvošanu no pienākumu pildīšanas nodibinājumā “Sporta tālākizglītības atbalsta fonds” un R.Vectirānes 2017.gada 20.jūnija iesniegumu par piekrišanu būt par nodibinājuma “Sporta tālākizglītības atbalsta fonds” valdes locekli,

**JELGAVAS PILSĒTAS DOME NOLEMJ:**

1. Atsaukt no nodibinājuma “Sporta tālākizglītības atbalsta fonds” valdes locekļa amata Aigaru Rubli.
2. Iecelt nodibinājuma “Sporta tālākizglītības atbalsta fonds” valdes priekšsēdētāja amatā Ritu Vectirāni.
3. Izdarīt grozījumu Jelgavas pilsētas domes 2015.gada 23.jūlija lēmumā Nr.10/6 “Nodibinājuma “Sporta tālākizglītības atbalsta fonds” valdes apstiprināšana” un izteikt 1.1.punktu šādā redakcijā:

“1.1. valdes priekšsēdētāja Rita Vectirāne – Jelgavas pilsētas domes priekšsēdētāja vietniece”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 29.jūnijā